Koogi tegin siis nii : kõigepealt küpsetasin 5 munaga biskviitpõhja selle raamatu vormiga - 5 munavalget, 5 munakollast, 5 spl jahu, 5 spl suhkrut - vahusta munavalged kõvaks vahuks. teises kausis vahusta munakollane ja suhkur. Lisa munakollase segule jahu  ja selle peale kohe munavalge ning tasase miksrireziimiga aeglaselt sega taignaks. küpseta 200 kraadi juures 20-25 minutit. Tõsta vormist välja põhi ja vooderda vorm säilituskilega. Aseta koogipõhi vormipõhja ja immuta kohvi-Vana Tallinna seguga ( kohvi kulus kogu tordi peale 1 tass ja 2 spl vana tallinnat). Siis vahustasin 2 pakki vahukoort ja segasin 300 g vanilje kohupiimapasta ja tarretise seguga. (Eelnevalt olin valmistanud tarretise pulbrist ja 1 dl kuumast veest tarretise vedeliku ja seganud  kohupiimapasta hulka). Määri tordipõhjale veidi kohupiima-vahukoore kreemi ja lao peale 2 banaani. Siis ülejäänud kreem ja kõigepealmiseks kihiks küpseta 5st munast kandiline põhi, mille lõikad siis parajaks kui koogile paned. Immuta kohviga. Aseta külmkappi üheks ööpäevaks ja kaunista vahetult enne serveerimist.